එපිටකුඹුර මහත්මිය පැවසුවාය.අඩු බර හේතුවෙන් මේ දරුවන් නොමේරූ ළදරු ඒකකයට ඇතුළු කළ බවත් දරුවන් තිදෙනෙකු දැඩි සත්කාර ඒකකයේ ප්‍රතිකාර ලබන බවත් ඇය කීවාය.වෛද්‍යවරුන්වන ගයාන් රත්නතිලක, ලසන්ත ජිනදාස, අනුරාධ චන්ද්‍රසිරි, ජනක සෝමරත්න මහත්වරුන්ගේ අධීක්ෂණය යටතේ දරුවෝ ප්‍රතිකාර ලබති.මෙයට සති දෙකකට පෙර රෝහල්ගතව ප්‍රතිකාර ලද මව නියමිත දිනට පෙර දරුවන් බිහි කළේ හිටි හැටියේම උල්බ තරලය වෑස්සීමට පටන්ගත් නිසා බවත් ඇය ගැබ් ගැනීම ප්‍රමාද වීම හේතුවෙන් මද සරු භාවයට ප්‍රතිකාර ලබාගත් බවත් පැවසූ විශේෂඥ ශල්‍ය වෛද්‍ය කපිිල ගුණවර්ධන මහතා එම ඖෂධවල බලපෑමෙන් මෙලෙස දරුවන් කිහිප දෙනෙකු පිළිසිඳ ගැනීමට ඉඩ ඇති බවත් කීය.දරු උපත සිදුවීමත් සමඟ එහි ගිය මධ්‍යම පළාත් ආණ්ඩුකාර ටිකිරි කොබ්බෑකඩුව මහතා රුපියල් 10000ක මුදලක් මවට ලබා දුන් අතර දරුවන් පස් දෙනා වෙනුවෙන් ගිණුම් 05ක් විවෘත කරදීමට පියවර ගන්නා බව පැවසීය..